ചാമുണ്ഡി ഹില്സില് പെണ്കുട്ടിയെ കൂട്ടബലാത്സംഗത്തിനിരയാക്കി ചാമുണ്ഡി ഹില്സിലെത്തിയ പെണ്കുട്ടിയെ ആറംഗസംഘം ചേര്ന്ന് ബലാത്സംഗത്തിനിരയാക്കി. ചാമുണ്ഡി ഹില്സിലെത്തിയ ഉത്തര്പ്രദേശ് സ്വദേശിനിയായ വിദ്യാര്ഥിനിയാണ് കൂട്ടബലാത്സംഗത്തിനിരയായത്. ചൊവ്വാഴ്ച വൈകീട്ട് ഏഴു മണിയോടെയായിരുന്നു സംഭവം. ബൈക്ക് തടഞ്ഞ് നിര്ത്തി സുഹൃത്തിനെ അടിച്ചുവീഴ്ത്തിയ ശേഷമായിരുന്നു പെണ്കുട്ടിയെ ആക്രമിച്ചത്. ഉത്തര്പ്രദേശ് സ്വദേശിനിയായ പെണ്കുട്ടിയും സുഹൃത്തും നിലവില് ആശുപത്രിയില് ചികിത്സയിലാണ്. ഇരുവരും അപകടനില തരണം ചെയ്തിട്ടുണ്ടെന്ന് പൊലീസ് അറിയിച്ചു. സംഭവത്തില് മൈസൂരു അല്ലനഹള്ളി പൊലീസ് അന്വേഷണം ആരംഭിച്ചു. മുതിര്ന്ന പൊലീസ് ഉദ്യോഗസ്ഥര് സ്ഥലം സന്ദര്ശിച്ചു. പെണ്കുട്ടിയും സുഹൃത്തും മൊഴി നല്കാനുള്ള അവസ്ഥയിലല്ലെന്നും ഇരുവരുടേയും മൊഴി രേഖപ്പെടുത്തിയാല് പ്രതികളെക്കുറിച്ച് കൂടുതല് വിവരങ്ങള് ലഭിക്കുമെന്നും പൊലീസ് അറിയിച്ചു. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക